Siida

pienoiskuva|Ulmuuh Siidast ive 2009
pienoiskuva|Siida puáris lippuvyebdim- já äššigâspalvâlemsaje já Siida Shop
Siida lii museo já luándukuávdáš Aanaar markkânist. Siidast tuáimih Säämimuseo sehe Meccihaldâttâs Paje-Laapi luándukuávdáš. Säämimuseo lii Suomâ sämmilij aalmuglâšmuseo já ton hovdâ lii Taina Pieski. Vyesimáánu 4. peeivi 2024 Siida väljejui Ive eurooplâš museon já 24. peeivi Ive syemmilâš museon. 

Siida čáitálduvah muštâleh sämmilâš kulttuurist, historjást sehe Paje-Laapi luándust. Siida-rakânâs vijđedui iivij 2020–2022 já siämmást ton čáitálduvah uđâsmuvvii. 

Historjá
Sámi Litto – Saamelaisten yhdistys ry vuáđudij Säämimuseo ive 1959 já ive 1963 lekkui olgomuseo, mii oovdânpuáhtá sämmilij huksimärbivyevi. Tááláš museoviäsu valmâštui ive 1998. Siida pirrâsist lâi aassâm jo keđgiääigi 10 000 ihheed tassaaš já arkeologâlâš amnâstuvah láá kavnum ton kuávlust, tondiet tot lii toovlášmuštokuávlu.
Ive eurooplâš museo
Säämimuseo Siida väljejui ive 2024 eurooplâžžân museon. Palhâšume juohhui vyesimáánu 4. peeivi 2024 Portugalist Portimãost EMYA (European Museum of the Year Award) -konferensist, mon ornij European Museum Forum. Ive eurooplâš museo -palhâšuumeest kištottâllii ohtsis 50 museod 24 enâmist. Palhâšume juohhui vuossâmuu tove ive 1977.

Olgomuseo
Siida olgomuseost láá masa vittlov viässud já rakânâssâd, moh láá juohhum kulttuurkuávlu tâi kevttimulme miäldásijd juávhoid suullân 800 meetter kukkosâš suoppâinhámásâš pálgá piällás. Čuosâttuvah muštâleh Suomâ kuulmâ sämikulttuur kulttuurärbivyevist, rähtimärbivyevist já iäláttâsâin. 

Olgomuseo lii áávus museo ávusorroomaaigij mield.

 Keejâ meid 
 Muotâteatter

 Fáádást eres soojijn 

 Käldeeh 

*